b'\n_START_ARTICLE_\nAnastomosis\n_START_PARAGRAPH_\nAng anastomosis (mula sa Ingles na anastomosis [isahan] at anastomoses [maramihan]) ay ang pagsasanib ng mga sanga katulad ng sa sanga ng mga ilog, halaman, at ugat na daluyan ng dugo._NEWLINE_Sa larangan ng panggagamot o medisina, ito ang interkomunikasyon o pakikipag-ugnayan sa pamamagitan ng paglipat ng dalawang daluyan o sisidlan ng dugo. Hinango ang salitang anastomosis mula sa Griyegong stoma na may literal na ibig sabihing "ginagamit ng bibig sa bibig". Sa larangan ng siruhiya, tumutukoy naman ito sa isang operasyon o pamamaraang nagdirikit-dikit ng mga ugat o organong dinadaanan ng mga sustansiya at katas sa loob ng katawan, o kaya sa isang pag-ooperang kinasasangkutan ng pagbubukas ng isang bahagi ng bituka patungo sa isa pang bituka na ginagawa kapag mayroong pamalagian o permanenteng bara, harang, o balakid sa likas na kahabaan ng bituka.'